ชนล้อหลุดติดล้อ เด็กสารพัดช่างสระบุรี ขี่จยย.เสยรถพ่วง ตายคาที่2ศพ 
2 หนุ่มน้อยนักเรียนสารพัดช่างสระบุรี เลิกเรียนขี่มอเตอร์ไซค์ซ้อนท้ายกันมาบนถนน พุ่งชนท้ายรถพ่วง ล้อหน้ารถจยย.หลุดติดกับยางหลังรถคู่กรณี ทั้งคนขับ คนซ้อนท้ายหัวฟาดพื้นเลือดไหลนองถนน ตายคาที่ทั้งคู่     ,เมื่อเวลา 16.00 น. วันที่ 23 พ.ค. ร.ต.อ.สุทัศน์ สุขเลิศ รอง.สว.(สอบสวน) สภ.เมืองสระบุรี รับแจ้งมีเหตุรถจักรยานยนต์ชนท้ายรถบรรทุกพ่วง บนถนนสายบายพาสเลี่ยงเมืองฝั่งตะวันตก หมู่ 11 ต.โคกสว่าง อ.เมืองสระบุรี มีคนเสียชีวิต,ที่เกิดเหตุ พบศพชาย 2 คน เป็นนักเรียนวิทยาลัยสารพัดช่าง สระบุรี ปีที่ 2 แผนกยานยนต์ นอนเสียชีวิตบนถนน ทราบชื่อ นายจรัญ ท่วมเลี้ยง อายุ 17 ปี และนายเกษมสัน บุญเรือน อายุ 17 ปี ทั้งคู่อยู่ในชุดนักเรียนวิทยาลัยสารพัดช่าง ศพมีบาดแผลที่ศีรษะเลือดไหลนองบนถนน ใกล้ศพมีรถยามาฮ่า แบบผู้หญิง สีน้ำเงินทะเบียน 1กณ-6137 สระบุรี ล้มอยู่สภาพหน้ารถพังยับ ล้อหน้าหลุดหาย,ส่วนคู่กรณีจอดห่างจากที่เกิดเหตุประมาณ 50-60 เมตร เป็นรถบรรทุกพ่วง 10 ล้อสองตอน จอดอยู่ไหลทาง ทะเบียนตัวแม่ 51-4847 กทม. ตัวลูก 51-4849 กทม. ที่ท้ายรถของตัวลูก มีล้อรถจักรยานยนต์ของผู้ตายหลุดติดคายางรถบรรทุก จึงบันทึกภาพไว้เป็นหลักฐาน,สอบสวนนายอนุชา บุญงาม อายุ 16 ปี เพื่อนผู้ตายเล่าเหตุการณ์ว่า ก่อนเกิดเหตุ ตนและผู้ตายได้เลิกเรียน จากนั้นจึงได้ขี่รถตามกันมาบนถนนสายดังกล่าว โดยตนมาคนเดียว ส่วนผู้ตายมาด้วยกัน 2 คน ขณะที่ตนขับแซงรถบรรทุกล้อคันที่เพื่อนชนท้าย หันหลังมาดู พบว่ารถของเพื่อนชนท้ายพ่วงล้มคว่ำอย่บนถนน จึงรีบจอดมาดู พบว่าเพื่อนเสียชีวิตแล้ว,ขณะที่นายสุนิด สืบทอง อายุ 25 ปี คนขับรถบรรทุกพ่วง เผยว่า ตนเองขับรถบรรทุกลูกรังมาจากหน้าพระลาน ขณะวิ่งมาตามถนน ได้ยินเสียงดังที่ท้ายรถ จึงมองกระจกหลังพบว่ามีรถจักรยานยนต์ชนท้าย จึงจอดลงมาและรีบแจ้งเจ้าหน้าที่ตำรวจ.
2 หนุ่มน้อยนักเรียนสารพัดช่างสระบุรี เลิกเรียนขี่มอเตอร์ไซค์ซ้อนท้ายกันมาบนถนน พุ่งชนท้ายรถพ่วง ล้อหน้ารถจยย.หลุดติดกับยางหลังรถคู่กรณี ทั้งคนขับ คนซ้อนท้ายหัวฟาดพื้นเลือดไหลนองถนน ตายคาที่ทั้งคู่     
ชนท้ายรถพ่วง,ชน2ศพ,จยย.ชนรถพ่วง,นักเรียนสารพัดช่าง,สระบุรี